CELEX: 32005R0715
Language: hu
Date: 2005-05-12 00:00:00
Title: A Bizottság 715/2005/EK rendelete (2005. május 12.) a 0202 KN-kód alá tartozó, szarvasmarhafélék fagyasztott húsára, illetve a 02062991 KN-kód alá tartozó termékekre vonatkozóan vámkontingens megnyitásáról és kezeléséről (2005. július 1-jétől 2006. június 30-ig)

13.5.2005   
            
            
               HU
            
            
               Az Európai Unió Hivatalos Lapja
            
            
               L 121/48
            
         
      A BIZOTTSÁG 715/2005/EK RENDELETE
   
   (2005. május 12.)
   a 0202 KN-kód alá tartozó, szarvasmarhafélék fagyasztott húsára, illetve a 0206 29 91 KN-kód alá tartozó termékekre vonatkozóan vámkontingens megnyitásáról és kezeléséről (2005. július 1-jétől 2006. június 30-ig)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a marha- és borjúhús piacának közös szervezéséről szóló, 1999. május 17-i 1254/1999/EK tanácsi rendeletre (1) és különösen annak 32. cikke (1) bekezdésére,
   mivel:
   
               (1)
            
            
               A WTO CXL. engedményes listája a 0202 KN-kód alá tartozó, szarvasmarhafélék fagyasztott húsára, illetve a 0206 29 91 KN-kód alá tartozó termékekre (tételszám 09.4003) vonatkozóan évi 53 000 tonnás behozatali vámkontingens megnyitását követeli meg a Közösségtől. Meg kell állapítani a 2005. július 1-jén kezdődő 2005/2006. kontingensévre vonatkozó végrehajtási szabályokat.
            
         
               (2)
            
            
               A 2004/2005. évi kontingens kezelése a 0202 KN-kód alá tartozó, szarvasmarhafélék fagyasztott húsára, illetve a 0206 29 91 KN-kód alá tartozó termékekre vonatkozó vámkontingens megnyitásáról és kezeléséről (2004. július 1-jétől 2005. június 30-ig) szóló, 2004. június 29-i 1203/2004/EK bizottsági rendelet (2) rendelkezéseivel összhangban történt. A rendelet bevezette a behozatali teljesítmény kritériumon alapuló adminisztrációs módszert annak biztosítása érdekében, hogy a kontingens olyan professzionális piaci szereplőkhöz kerüljön, amelyek képesek a marhahús behozatalára jogtalan spekulációk nélkül.
            
         
               (3)
            
            
               Az e módszer alkalmazásából nyert tapasztalat szerint az eredmények pozitívak, ezért a 2005. július 1. és 2006. június 30. közötti kontingensévre is ezt az adminisztrációs módszert kell fenntartani.
            
         
               (4)
            
            
               Olyan referenciaperiódust célszerű meghatározni a jogosult behozatalra, amely elég hosszú a reprezentatív teljesítéshez, miközben elegendően friss ahhoz, hogy tükrözze a kereskedelem legújabb fejleményeit.
            
         
               (5)
            
            
               Ellenőrzés céljából a behozatali jogok iránti kérelmeket azokban a tagállamokban kell benyújtani, ahol a piaci szereplő a nemzeti áfakörbe be van jelentve.
            
         
               (6)
            
            
               A spekuláció megelőzése céljából egy, a behozatali joggal kapcsolatos biztosítékot kell megállapítani minden kérelmező számára a kontingensen belül.
            
         
               (7)
            
            
               Abból a célból, hogy a piaci szereplőket kötelezzék a behozatali engedélyek kérelmezésére a kiosztott behozatali jogok egésze után, meg kell állapítani, hogy ez a kötelezettség a mezőgazdasági termékeket érintő biztosítéki rendszer alkalmazására vonatkozó közös részletes szabályok megállapításáról szóló, 1985. július 22-i 2220/85/EGK bizottsági rendelet (3) értelmében elsődleges követelménynek minősül.
            
         
               (8)
            
            
               Az e rendelet szerint kiállított behozatali engedélyekre a mezőgazdasági termékekre vonatkozó behozatali és kiviteli engedélyek és előzetes rögzítési igazolások rendszerének alkalmazására kialakított részletes közös szabályok megállapításáról szóló, 2000. június 9-i 1291/2000/EK bizottsági rendeletet (4), valamint a marha- és borjúhús-ágazatbeli behozatali és kiviteli engedélyekre vonatkozó alkalmazási szabályokról, valamint a 2377/80/EGK rendelet hatályon kívül helyezéséről szóló, 1995. június 26-i 1445/95/EK bizottsági rendeletet (5) kell alkalmazni, hacsak derogációk nem érvényesülnek.
            
         
               (9)
            
            
               A Marha- és Borjúhúspiaci Irányítóbizottság az elnöke által kitűzött határidőn belül nem nyilvánított véleményt,
            
         ELFOGADTA EZT A RENDELETET:
   1. cikk
   (1)   A 2005. július 1-jétől 2006. június 30-ig tartó időszakra, a kicsontozott hús tömegében kifejezve, összesen 53 000 tonnás vámkontingens nyílik a 0202 KN-kód alá tartozó, szarvasmarhafélék fagyasztott húsára, illetve a 0206 29 91 KN-kód alá tartozó termékekre.
   A vámkontingens tételszáma 09.4003.
   (2)   Az (1) bekezdésben előírt kontingensre vonatkozó közös vámtarifa szerinti értékvámtétel 20 %.
   2. cikk
   E rendelet alkalmazásában,
   
               a)
            
            
               a csontos hús 100 kilogrammja 77 kilogramm kicsontozott húsnak felel meg;
            
         
               b)
            
            
               a „fagyasztott hús” olyan hús, amelyet megfagyasztottak, és a Közösség vámterületére való belépéskor belső hőmérséklete – 12 °C vagy ennél alacsonyabb.
            
         3. cikk
   (1)   Közösségi piaci szereplő behozatali jogokat kérelmezhet referencia mennyiség alapján, amely azoknak a 0201, 0202, 0206 10 95 vagy 0206 29 91 KN-kód alá tartozó marhahús-mennyiségeknek felel meg, amelyeket saját számlájára a vonatkozó vámrendelkezések értelmében 2004. május 1. és 2005. április 30. között importált.
   (2)   A referenciabehozatallal rendelkező vállalatok egyesülésével létrejött vállalkozások továbbra is használhatják az említett referenciabehozatalokat a kérelem alapjaként.
   (3)   A behozatal (1) bekezdésben hivatkozott bizonyítékát csatolni kell a behozatali jog kérelmezéséhez, amelyet a vámnyilatkozat címzettjének a szabad forgalomba bocsátást igazoló megfelelő záradékkal ellátott példánya igazol.
   4. cikk
   (1)   Nem később mint brüsszeli idő szerint 13:00-kor, ennek a rendeletnek az Európai Unió Hivatalos Lapjában való közzétételét követő második pénteken, a behozatali jogok iránti kérelmeknek meg kell érkezniük annak a tagállamnak az illetékes hatóságához, ahol a kérelmező a nemzeti áfakörbe bejelentkezett.
   A kérelmezett behozatali jogokat a 3. cikk alkalmazásában referenciamennyiségként bemutatott mennyiség egésze alkotja.
   (2)   A benyújtott okmányok hitelesítését követően a tagállamok ennek a rendeletnek az Európai Unió Hivatalos Lapjában való közzétételét követő ötödik pénteken közlik a Bizottsággal az 1. cikk (1) bekezdésében biztosított kontingens alá tartozó behozatali jogokat kérelmezők listáját, beleértve különösen azok nevét és címét, valamint az érintett referencia-időszak alatt jogosultan importált hús mennyiségeit.
   (3)   A (2) bekezdésben említett információk közlése az I. mellékletben szereplő formanyomtatványon, fax vagy e-mail útján történik, akkor is, ha semmilyen adatot nem adnak meg.
   5. cikk
   A Bizottság a lehető legrövidebb időn belül meghatározza a behozatali jogoknak az 1. cikk (1) bekezdése szerinti odaítélhető mértékét. Amennyiben a kérelmezett behozatali jogok meghaladják az 1. cikk (1) bekezdése szerint rendelkezésre álló mennyiségeket, a Bizottság rögzít egy ennek megfelelő csökkentési együtthatót.
   6. cikk
   (1)   A behozatali jogok iránti kérelemre 100 kilogramm nettó tömegenként 6 EUR összegű biztosítékot kell nyújtani ahhoz, hogy a kérelem befogadhatónak minősüljön.
   (2)   Amennyiben a 5. cikkben említett csökkentési együtthatóra vonatkozó kérelem kevesebb szétosztandó behozatali jogot eredményez, mint amennyit kérelmeztek, a nyújtott biztosítékot azonnal arányosan fel kell szabadítani.
   (3)   A szétosztott behozatali jogok összességének megfelelő egy vagy több behozatali engedély iránti kérelem a 2220/85/EGK rendelet 20. cikke (2) bekezdésének értelmében elsődleges követelménynek minősül.
   7. cikk
   (1)   A szétosztott mennyiségek behozatala egy vagy több behozatali engedély bemutatásához kötött.
   (2)   Az engedélykérelmeket kizárólag abban a tagállamban lehet benyújtani, amelyben a kérelmező az 1. cikk (1) bekezdése szerinti kontingens keretében behozatali jogokat kapott.
   Minden egyes behozatali engedély kiadása maga után vonja a megkapott behozatali jogok megfelelő csökkentését.
   (3)   Az engedélykérelmeknek és az engedélyeknek a következőket kell tartalmaznia:
   
               a)
            
            
               a 20. rovatban a II. mellékletben felsorolt bejegyzések egyikét;
            
         
               b)
            
            
               a 16. rovatban a KN-kódok következő csoportjainak egyikét:
               
                           —
                        
                        
                           0202 10 00, 0202 20,
                        
                     
                           —
                        
                        
                           0202 30, 0206 29 91.
                        
                     
         8. cikk
   (1)   E rendelet eltérő rendelkezése hiányában az 1291/2000/EK és az 1445/95/EK rendeletet kell alkalmazni.
   (2)   Az 1291/2000/EK rendelet 50. cikke (1) bekezdésének megfelelően a szabad forgalomba bocsátásra vonatkozó vámáru-nyilatkozat elfogadásának napján alkalmazandó teljes Közös Vámtarifa vámját be kell szedni minden, a behozatali engedélyen feltüntetett mennyiséget meghaladó, behozott mennyiségre vonatkozóan.
   (3)   Semmilyen behozatali engedély nem érvényes 2006. június 30. után.
   9. cikk
   E rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2005. május 12-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 160., 1999.6.26., 21. o. A legutóbb az 1899/2004/EK bizottsági rendelettel (HL L 328., 2004.10.30., 67. o.) módosított rendelet.
   
      (2)  HL L 230., 2004.6.30., 27. o.
   
      (3)  HL L 205., 1985.8.3., 5. o. A legutóbb a 673/2004/EK rendelettel (HL L 105., 2004.4.14., 17. o.) módosított rendelet.
   
      (4)  HL L 152., 2000.6.24., 1. o. A legutóbb az 1741/2004/EK rendelettel (HL L 311., 2004.10.8., 17. o.) módosított rendelet.
   
      (5)  HL L 143., 1995.6.27., 35. o. A legutóbb az 1118/2004/EK rendelettel (HL L 217., 2004.6.17., 10. o.) módosított rendelet.
   
      I. MELLÉKLET
      EK-fax: (32-2) 292 17 34
      E-mail: AGRI-IMP-BOVINE@cec.eu.int
      A(z) 715/2005/EK rendelet alkalmazása
      
         
   
   
      II. MELLÉKLET
      A 7. cikk (3) bekezdése a) pontja bejegyzései
      —   spanyolul: Carne de vacuno congelada [Reglamento (CE) no 715/2005]
      —   csehül: Zmražené hovězí maso (nařízení (ES) č. 715/2005)
      —   dánul: Frosset oksekød (forordning (EF) nr. 715/2005)
      —   németül: Gefrorenes Rindfleisch (Verordnung (EG) Nr. 715/2005)
      —   észtül: Külmutatud veiseliha (määrus (EÜ) nr 715/2005)
      —   görögül: Κατεψυγμένο βόειο κρέας [κανονισμός (EK) αριθ. 715/2005]
      —   angolul: Frozen meat of bovine animals (Regulation (EC) No 715/2005)
      —   franciául: Viande bovine congelée [Règlement (CE) no 715/2005]
      —   olaszul: Carni bovine congelate [Regolamento (CE) n. 715/2005]
      —   lettül: Saldēta liellopu gaļa (Regula (EK) Nr. 715/2005)
      —   litvánul: Sušaldyta galvijiena (Reglamentas (EB) Nr. 715/2005)
      —   magyarul: Fagyasztott szarvasmarhahús (715/2005/EK rendelet)
      —   máltaiul: Laħam tal-friża tal-bhejjem ta’ l-ifrat (Regolament (KE) Nru 715/2005)
      —   hollandul: Bevroren rundvlees (Verordening (EG) nr. 715/2005)
      —   lengyelül: Mrożone mięso wołowe i cielęce (rozporządzenie (WE) nr 715/2005)
      —   portugálul: Carne de bovino congelada [Regulamento (CE) n.o 715/2005]
      —   szlovákul: Zmrazené hovädzie mäso (Smernica (ES) č. 715/2005)
      —   szlovénul: Zamrznjeno goveje meso (Uredba (ES) št. 715/2005)
      —   finnül: Jäädytettyä naudanlihaa (asetus (EY) N:o 715/2005)
      —   svédül: Fryst kött av nötkreatur (förordning (EG) nr 715/2005)